Fraud of West Bengal arrested in Mumbai: पश्चिम बंगाल में करोड़ों की ठगी करने का आरोपी जूलर मुंबई में गिरफ्तार - man arrested for doing fraud of millions from mumbai | Navbharat Times
ELECTION_TOPBAND_1576292895484
man arrested for doing fraud of millions from mumbai
नवभारत टाइम्स | Updated: 14 Nov 2019, 11:02:00 PM IST
दहिसर क्राइम ब्रांच ने पश्चिम बंगाल में कई लोगों से करोड़ों रुपये की ठगी करने वाले राजा मंडल नामक आरोपी को मुंबई से गिरफ्तार किया है। सीनियर इंस्पेक्टर सागर शिवलकर ने बताया कि उन्हें तीन-चार दिन पहले आरोपी के मुंबई में होने की टिप मिली थी। उसी के बाद ट्रैप लगाया गया और उसे गिरफ्तार किया गया। उसे पश्चिम बंगाल पुलिस को सौंप दिया गया।
राजा मंडल पश्चिम बंगाल में जूलरी बेचने का काम करता है। वह वहां जूलरों से गोल्ड आभूषण बनाने के लिए लेता था और फिर लिया गया गोल्ड लेकर भाग जाता था। ऐसे ही एक केस में उसने एक जूलर को 55 लाख रुपये की चपत लगा दी। उस संबंध में 23 अगस्त को गिरीश पार्क पुलिस स्टेशन में एफआईआर दर्ज करवाई गई थी।
बिना बैंक लोन चुकाए बेच दिया मकान
एक अन्य केस में उसने अपना मकान गिरवी रखकर स्टेट बैंक ऑफ इंडिया से साढ़े 26 लाख रुपये का लोन लिया। बाद में इसी मकान को उसने बिना लोन चुकता किए किसी और को बेच दिया। इसी तरह की धोखाधड़ी के कई मामले उसके खिलाफ वहां अलग-अलग पुलिस स्टेशनों में दर्ज हैं।
Web Title man arrested for doing fraud of millions from mumbai(News in Hindi from Navbharat Times , TIL Network)
और जानें:मुंबई समाचारमुंबई न्यूजMumbai Policemumbai crime newsFraud of West Bengal arrested in Mumbaicrime news mumbaicrime Newscrime News in Hindicrime Latest Newscrime Headlinesक्राइम समाचार